
Anexa 5_ Lista cheltuielilor eligibile 
IR 1.2 Digitalizarea IMM-urilor – Apelul 1

	Categorie/
subcategorie MySMIS
	Limite procentuale
	Observații

	Echipamente/Dotări/Active Corporale/
4.5 Dotări
	
	Se cuprind cheltuielile pentru achiziționarea, instalarea, configurarea, implementarea, punerea în funcțiune și integrarea echipamentelor TIC:
a) Cablare structurată și echipamente de tip rack și accesorii de conectică pentru infrastructura de rack
b) Echipamente hardware de tip server, switch, ups, router, firewall, centrală telefonică digitală sau VOIP, sisteme de monitorizare echipamente informatice
c) Echipamente hardware pentru stocare și backup de date
d) Echipamente hardware pentru sisteme wireless, rețelistică, WAN, LAN
e) Terminale hardware de tip desktop, laptop, videoproiector, imprimantă, imprimantă multifuncțională, scanner, echipamente video-conferință.
f) Terminale hardware de tip tabletă, smart display, terminal smart, echipamente digitale specializate, incluse intr-o soluție dedicată pe domeniul de activitate
În perioada de implementare se pot deconta doar cheltuielile aferente achiziției de mijloace fixe, pe bază de documente justificative, ca de exemplu: facturi, ordine de plată, extrase de cont, fișa mijlocului fix etc.
Nu sunt eligibile obiectele de inventar și telefoanele mobile.
Cel puțin un activ corporal achiziționat sau cel puțin o componentă a unui activ corporal achiziționat va respecta încadrarea în consumul de energie semnificativ redus, conform cerințelor programului Energy Star[footnoteRef:1], calculate prin raportare la performanța minimă impusă în baza programului Energy Star. [1:  https://www.energystar.gov/partner-resources/utilities-eeps/es-quals] 

Echipamentele achiziționate prin proiect, dacă caracteristicile tehnice permit, vor fi adaptate accesului și manevrării de către persoane cu dizabilități, respectând cerințele minime legale în vigoare specifice fiecărui tip de echipament, în situația în care acestea pot fi utilizate de persoane cu dizabilități, cu respectarea normelor privind securitatea la locul de muncă. În funcție de posibilitățile tehnice, echipamentele de tip TIC achiziționate și/sau furnizate prin proiect trebuie să respecte cerințele de adaptare a mediului informațional și comunicațional la nevoile persoanelor cu diferite dizabilități – fizice, senzoriale, psihice etc.

	Cheltuieli cu active necorporale/ 
4.6 Active necorporale
	
	Se cuprind cheltuielile pentru achiziționarea, instalarea, configurarea, implementarea, punerea în funcțiune și integrarea programelor/ aplicațiilor software standard, în scopul realizării următoarelor:
a) Soluții de virtualizare servere, stații de lucru și alte dispozitive virtuale
b) Soluții complete de tip VPN client-server
c) Soluții de baze de date
d) Soluții de tip RPA (Robotic Process Automation), ERP (Enterprise Resource Planning), CRM (Customer Relationship Management), WMS (Warehouse Management System), TMS (Transport Management System)
e) Soluții/ platforme de tip E-Commerce, B2B (business to business), B2C (business to customer) 
f) Soluții pentru procese de business, consumer to consumer
g) Soluții de optimizare a proceselor folosind aplicații de tip Low Code / No Code
h) Soluții care utilizează servicii și platforme de tip Cloud. Sunt eligibile doar soluțiile care utilizează servicii și platforme de tip cloud privat; prin cloud privat se înțeleg soluțiile software care rulează pe echipamentele solicitantului înregistrate în contabilitatea acestuia ca mijloace fixe corporale deținute la momentul depunerii cererii de finanțare sau achiziționate prin proiectul depus
i) Soluții pentru implementarea, în fluxurile tehnologice, a tehnologiilor specifice de utilizare a inteligenței artificiale, machine learning, IoT (Internet of Things), robotizării, învățării automate, realității augmentate 
j) Soluții pentru implementarea tehnologiilor Blockchain, big data
k) Website de prezentare a companiei, website cu funcționalități complexe. Nu sunt eligibile cheltuielile de găzduire la terți.
l) Soluții de consolidare a securității cibernetice aplicabile pentru software/ găzduire/rețele
m) Adaptarea fluxurilor tehnologice, a echipamentelor și tehnologiilor, inclusiv a produselor/serviciilor oferite, pentru facilitarea utilizării de către persoane cu dizabilități
Se cuprind și cheltuieli pentru achiziționarea, instalarea, configurarea, implementarea, punerea în funcțiune și integrarea programelor/ aplicațiilor software standard specifice procesului de producție/ prestare servicii.
Pentru toate soluțiile prevăzute la literele a)-m) de mai sus, nu sunt eligibile cheltuielile cu subscripții anuale/multianuale.
Pentru activitățile prevăzute la literele a), b), c), d), e), f), g), h), i), j) de mai sus, sunt eligibile doar soluțiile deja dezvoltate și care sunt configurate pentru a fi implementate și a rula exclusiv pe infrastructura solicitantului, deținută la momentul depunerii cererii de finanțare sau achiziționată prin proiectul depus,  înregistrată ca activ corporal în contabilitatea acestuia.
În cazul activităților prevăzute la literele a) și h) de mai sus, pentru spațiul de stocare, mașini sau alte dispozitive virtuale, nu sunt eligibile cheltuielile cu subscripții anuale/multianuale sau închirierea de la terți.
Pentru achiziționarea programelor/aplicațiilor software standard, sunt eligibile costurile cu achiziția programelor/aplicațiilor software standard (off-the-shelf) sub formă de licențe perpetue. Programele/aplicațiile software standard trebuie să fie funcționale și disponibile pe piață, încă de la momentul la care se emite/obține oferta de preț.
Nu sunt eligibile cheltuielile cu achiziționarea programelor/aplicațiilor software personalizate. Soluțiile dezvoltate exclusiv pentru proiectul propus spre finanțare sunt neeligibile.
Aplicațiile/ programele/ soluțiile software achiziționate trebuie să fie dezvoltate și susținute de o companie cu o experiență de minimum 2 ani în furnizarea produselor software pe piață, demonstrată din surse publice verificabile și care să asigure garanție minimum 1 an și mentenanță minimum pe perioada de durabilitate a proiectului, pentru produsul furnizat.
Activele necorporale (programele/aplicațiile software) achiziționate prin proiect trebuie să îndeplinească următoarele condiții:
- trebuie să fie utilizate exclusiv în cadrul întreprinderii care beneficiază de ajutor;
- trebuie să fie amortizabile;
- trebuie să fie achiziționate în condițiile pieței de la terți care nu au legături cu cumpărătorul;
- trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum cinci ani.
În perioada de implementare se pot deconta doar cheltuielile aferente activelor necorporale aflate în patrimoniul solicitantului de finanțare, pe bază de documente justificative din contabilitate, ca de exemplu: fișa de cont, balanță analitică etc., înregistrate în conturile aferente activelor necorporale conform legislației aplicabile în vigoare - Clasa 2 din Planul de conturi.
Nu se vor deconta abonamentele, subscripțiile anuale/multianuale înregistrate în conturi de cheltuieli – Clasa 6 din Planul de conturi.

	Servicii/ 
Cheltuieli cu servicii de consultanta in domeniul digitalizării/TIC
	5% din valoarea eligibilă a proiectului, pentru cheltuielile de la lit. a)
3% din valoarea eligibilă a proiectului, pentru cheltuielile de la lit. b)
3% din valoarea eligibilă a proiectului, pentru cheltuielile de la lit. c)
	Se cuprind cheltuielile pentru:
a) achiziționarea serviciilor specializate de consultanță în domeniul digitalizării în scopul implementării soluțiilor de digitalizare
b) achiziționarea serviciilor de consultanță/analiză pentru identificarea soluțiilor tehnice de digitalizare a solicitantului (i.e. realizarea Studiului de fezabilitate digitală)
Dacă studiul de fezabilitate digitală a fost realizat de un Hub de Inovare Digitală European (EDIH) din România, cheltuiala aferentă nu este eligibilă în cadrul acestui apel de proiecte.
c) achiziționarea serviciilor de audit tehnic IT
Dacă auditul tehnic IT (inițial și/sau final) a fost realizat de un Hub de Inovare Digitală European (EDIH) din România, cheltuiala aferentă nu este eligibilă în cadrul acestui apel de proiecte.
În funcție de posibilitățile tehnice, serviciile de tip TIC achiziționate și/sau furnizate prin proiect trebuie să respecte cerințele de adaptare a mediului informațional și comunicațional la nevoile persoanelor cu diferite dizabilități – fizice, senzoriale, psihice etc.
Sunt eligibile inclusiv cheltuielile efectuate între 01.01.2021 și data depunerii proiectului, după caz.

	Cheltuieli sub formă de rate forfetare/ Cheltuieli indirecte conform art. 54 lit. a RDC 1060/2021
	7% din valoarea eligibilă a costurilor directe definite în conformitate cu prevederile capitolului 5.3.4. Opțiuni de costuri simplificate. Costuri directe și costuri indirecte
	Se cuprind cheltuielile pentru:
a) Cheltuieli cu achiziționarea de servicii specifice de instruire și adaptare a personalului în contextul digitalizării;
b) Cheltuieli cu achiziționarea serviciilor de consultanţă pentru elaborarea cererii de finanțare;
c) Cheltuieli cu achiziționarea serviciilor de consultanţă pentru managementul execuției investiției, inclusiv asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie, dacă este cazul;
d) Cheltuieli cu achiziționarea serviciilor de audit financiar extern;
e) Cheltuieli de informare și publicitate, pentru realizarea activităților de comunicare și vizibilitate menționate la  capitolul 3.21 Informarea și vizibilitatea sprijinului din fonduri din GSF și detaliate în Manualul de identitate vizuală și comunicare pentru beneficiari, obligatorii în conformitate cu prevederile contractului de finanţare.
În cazul cheltuielilor de la lit. b) și c) sunt eligibile inclusiv cheltuielile efectuate între 01.01.2021 și data depunerii proiectului.

